Žagarės tiltas

Žagarės tiltas – automobilių transporto tiltas per Švėtę (Lielupės intaką), stovintis Žagarėje, Joniškio rajone. Pastatytas miesto senojoje dalyje, centrinės Miesto aikštės prieigose. Nuo tilto į šiaurės rytus, link užtvankos, driekiasi Žagarės tvenkinys. Jungia P. Cvirkos ir Tilto gatves, kurios patenka į kelio  maršrutą per Žagarės miesto istorinės dalies teritoriją.

Žagarės tiltas, kaip regioninės reikšmės architektūros ir inžinerinis paminklas, 1995 m. buvo įrašytas į Kultūros vertybių registrą.
miniatiūra|240px|left|Tiltas nuo aukštupio pusės. Vidurinė atrama su ledlaužiu

Dviejų tarpatramių tiltas remiasi į krantines atramas-ramtus. Upės vagoje pastatyta tarpinė atrama-tauras su ledlaužiu aukštupio pusėje. Atramos sumūrytus iš tašytų akmenų blokų. Vertingas prietilčių kultūrinis sluoksnis patenka į Žagarės senojo miesto vietą.

Vienas pirmųjų tiltų per Švėtės upę buvo pastatytas XVII a. viduryje Žagarės dvaro lėšomis tarp augančių dviejų administraciniu požiūriu savarankiškų miestelių - Senosios ir Naujosios Žagarės. Tiltui suirus, 1896 m. buvo sudarytas metalinio tilto projektas. Vykstant Antrojo pasaulinio karo mūšiams, 1944 m. tiltą sugriovė vokiečių kariuomenės daliniai. 1963 m. tiltas buvo atstatytas.

Ant mūrinio namo šalia tilto, Raktuvės g. 1, 1998 m. pakabinta paminklinė lenta 1941 m. naktį iš birželio 29 į 30 d. čia žuvusio Lietuvos šaulių sąjungos Žagarės kuopos nario Jono Baranausko, saugojusio tiltą nuo susprogdinimo, atminimui.Joniškio rajono savivaldybė. Žagarės miestelis genocid.lt

 Šaltiniai  


Kategorija:Lietuvos sijiniai tiltai
Kategorija:Žagarė
Kategorija:Joniškio rajono paveldas
Kategorija:Joniškio rajono tiltai